મુંબઈ, 10 જુલાઈ : આ શુક્રવારે એટલે કે આવતીકાલે 11મી જુલાઈના રોજ રૂપેરી પડદે આલિયા ભટ્ટની વધુ એક ફિલ્મ રિલીઝ થવા જઈ રહી છે. મહેશ ભટ્ટની નાની દીકરી આલિયાની આ ચોથી ફિલ્મ છે કે જેનું નામ હમ્પ્ટી શર્મા કી દુલ્હનિયા છે. ફિલ્મમાં આલિયાના હીરો વરુણ ધવન છે. આ એ જ વરુણ છે કે જેમની સાથે સ્ટુડન્ટ ઑફ ધ ઈયર ફિલ્મ દ્વારા આલિયાએ બૉલીવુડ કૅરિયર શરૂ કર્યુ હતું. આલિયા-વરુણ રીયલ લાઇફમાં ખૂબ સારા મિત્રો છે અને તેથી જ ફિલ્મના દિગ્દર્શકોને સમ્પૂર્ણ વિશ્વાસ છે કે બંનેની રીયલ કેમેસ્ટ્રી રૂપેરી પડદે લોકોને અનુભવાશે.